|  |
| --- |
| **PRAKTIKBESKRIVELSE****2. udgave - Pædagoguddannelsen 2014** |

**Praktikbeskrivelsen består af 2 hoveddele:**

1. **Beskrivelse af praktikstedet**
2. **Uddannelsesplan for første praktikperiode, herunder studerendes læringsmål og praktikvejleders praktikudtalelse**

*Vejledning til udfyldelse af denne praktikbeskrivelse med uddannelsesplan. Praktikinstitutionen udfylder de hvide felter med oplysninger om institutionen.*

*Under de enkelte praktikperioder udfyldes de relevante perioder med beskrivelser af hvordan man arbejder i institutionen med de respektive videns-og færdighedsmål.*

*Den studerende udarbejder læringsmål for den pågældende praktikperiode i skabelonen under uddannelsesplanen. Den studerendes læringsmål beskriver, hvordan han/hun konkret vil arbejde med periodens videns- og færdighedsmål i løbet af praktikken. (Man kan skille den studerendes læringsmål ud i et særskilt dokument).*

*Praktikvejleder udfylder praktikudtalelsen efter statusmødet. Der er skabelon hertil under den studerendes læringsmål. Praktikbeskrivelsen inddrager således både praktikstedets uddannelsesplan og den studerendes læringsmål samt praktikstedets praktikudtalelse. (praktikudtalelsen kan adskilles fra praktikbeskrivelsen, når den videregives til professionshøjskolen).*

|  |
| --- |
| **A. Beskrivelse af praktikstedet** |
|  |  |
| **Institutionens navn:** | Møllebjerghave |
| **Adresse:** | Møllebjergvej 6, 4330 Hvalsø |
| **Tlf.:** | 30597634  |
| **E-mailadresse:** | kiax@lejre.dk |
| **Hjemmesideadresse:** | www.lejre.dk/Moellebjerghave |
| **Åbningstider:** | 6.15 – 17.15 |
| **Institutionsleder:** | Kirsten Varming Hansen |
| **Specialiseringsmuligheder på praktikstedet:**For hurtigt overblik, sæt kryds ved de specialiseringsmuligheder, der er på praktikstedet. | Dagtilbudspædagogik  | X |
| Skole- og fritidspædagogik |  |
| Social- og specialpædagogik |  |
| **Fysiske rammer, ude og inde:**Faciliteter (herunder faciliteter i lokalområdet). | Møllebjerghave er et stort lyst og lækkert hus med plads til både fysiske, men også diverse kreative aktiviteter. Vi har store gulvflader med mørkt trægulv, og gulvarealet i sig selv inspirerer børnene til leg og bevægelse. Vi har plads til både store armbevægelser og de stille sysler. Det er sjovt at være barn her! Vi har en stor legeplads med fortrinsvis naturens egne elementer. Vi har desuden en bålplads, hvor der er muligheder for at lave bål. Møllebjerghave ligger lige ved siden af Hvalsø Boldklubs baner, så der er rig mulighed for at bruge arealerne dér.Vi ligger derudover i gå afstand til:* Campingplads med geder og ponyer
* Mange gode legepladser
* Skove
* Gadekær og sø
* Hvalsø Station
* Bibliotek
 |
| **Antal børn/unge/voksne:** | Vi er grundnormeret til 22 vuggestuebørn og 60 børnehavebørn |
| **Aldersgruppe:** | 0-6 år |
| **Beskrivelse af målgruppen:** | Fortrinsvis børn af ressourcestærke forældre, hvor begge har uddannelse og arbejder dels i nærområde, dels længere væk. |
| **Indsatsområder/aktuelle projekter:** | Vi arbejder meget ud fra et emne som kører en måned ad gangen. Disse emner kan spænde bredt og kan være alt fra Natur til Påske eller Genbrug.Vi arbejder meget ude i sommerhalvåret, da vi er certificeret Grønt Flag institution, men har også pædagogiske aktiviteter indendørs. Gennem flere år har vi arbejdet med fri for mobberi, for at styrke børnenes sociale færdigheder. Vi arbejder ydermere med De nye styrkede læreplaner og glæder os til at implementere disse i vores daglige praksis. |
| **Arbejdsmetoder:**Beskrivelse af institutionens foretrukne pædagogiske metoder og begrundelser herfor. | Vi arbejder med en forpligtende og anerkendende tilgang til børnene, særligt inspireret af Berit Bae.Vi er en institution som er indehaver af Friluftsrådets Grønne Flag, hvilket vores pædagogik og dagligdag i den grad bære præg af. Vi har ugentlige turdage, er ude på vores skønne legeplads hver dag og har ofte pædagogiske aktiviteter om natur og miljø. Naturen er livsbekræftende, spændende og lærerig, og vi bestræber os på at gøre børnene nysgerrige og give dem glæde ved naturen og alt hvad denne indebære. Vi arbejder med Fri for mobberi. Dette er et forebyggende antimobbeprogram til 0-9-årige børn og fagfolk, som Mary Fonden og Red Barnet står bag.Programmet består af pædagogiske materialer, der gør det konkret målrettet at styrke børnefællesskabet og forebygge mobning.Vores praksis bygger ydermere i høj grad på at støtte børnene i at blive så selvhjulpne som muligt. Det afspejler sig i særligt i dagens praktiske rutiner, men også i forhold til børnenes indbyrdes konflikthåndtering giver vi plads til selvhjulpenhed i den udstrækning vi vurderer det er forsvarligt og udviklende for børnene. Vi har få regler / forbud. Børnene slapper af uden de konfrontationer som forbud og stramme regler giver, og de oplever derfor også relativt få konflikter med de voksne. Vi inddrager de traditionelle højtider i vores årsplaner og vi arbejder derudover projektorienteret, hvor aktiviteterne afspejler emnet og den inspiration der fødes i processen. Vi bestræber os på at følge børnenes spor, og medinddrager dem i beslutninger og planlægning. |
| **Tværprofessionelt samarbejde:**Faggrupper som institutionen samarbejder med. | PPR – ressourcepædagoger – sundhedsplejersker – jobcenter - skole |
| **Personalegruppens sammensætning:** | Vi er 16 kvinder og 1 mand, aldersmæssigt spænder vi fra ca 30 til ca 60 år |
| **Praktikvejleders kvalifikationer:**Hvis der er flere vejledere sættes antal ud for de forskellige kvalifikationer. Hvis der er en vejleder, sættes kryds ud for de forskellige kvalifikationer. | Praktikvejleder kursus (2 dages kursus) |  |
| Praktikvejlederuddannelse (6-8 ugers uddannelsesforløb på diplomniveau) | 1 |
| Andet/andre uddannelser |  |
| **Forbesøgets tilrettelæggelse:**Hvorledes inddrager praktikstedet flg. i forbesøget?* Den studerendes forberedelse til forbesøget
* Dialog om praktikbeskrivelsen og uddannelsesplan
* Dialog om gensidige forventninger inden praktikkens start
* Introduktion til praktikstedet
* Straffe- og børneattest, tavshedspligt, ansættelsesbrev til lønnede praktikker m.v.
* Praktikstedets forventninger til den studerende
* Drøftelsen af videns-, færdigheds og kompetencemål samt uddannelsesplan og formulering af læringsmål
* Den studerendes mødeplan
 | Den studerende opfordres til at læse vores hjemmeside og især afsnittet om pædagogik forud for praktikstart.Praktikvejleder tager imod den studerende og har tid til at snakke gensidige forventninger. Vi indhenter straffe- og børneattest samt informere om tavshedspligt.Vi har tid til en snak om de pædagogiske tanker i vores institution Har den studerende ønsker til arbejdsplan snakker vi om dette.  |
| **Planlægning af de første dage på praktikstedet:*** Introduktion til institutionen, hverdagens organisering og stedets kultur.
 | Praktikvejlederen har tid til en grundig introduktion.Arbejdsplanen er klar.  |
| **Organisering af kontakt til professionshøjskolen i forbindelse med:*** praktikudtalelse
* Afsluttende prøve

Uddyb, hvordan praktikstedet forholder sig, hvis der er bekymring/problemer i praktikforløbet. | Det er praktikvejlederen og i hans fravær, daginstitutionslederen som er ansvarlig for at kontakte professionshøjskolen ved udfordringer i praktikken.Ligesom det er praktikvejlederen som udformer praktikudtalelsen og deltager i afsluttende prøve. Er der bekymringer i forhold til fravær eller faglig kunnen hos den studerende skal praktikvejleder rådfører sig med pædagogisk leder.  |
| **Dato for sidste revidering:** | 09-08-2021 |

|  |
| --- |
| **B. Uddannelsesplan for første praktikperiode****Tema: Pædagogens praksis** |
| **Kompetencemål:** Den studerende kan begrunde, tilrettelægge, gennemføre og evaluere pædagogiske aktiviteter gennem deltagelse i pædagogisk praksis på praktikstedet, herunder vurdere egne læreprocesser i praksis. |
| **Vidensmål: Den studerende har viden om……** | **Færdighedsmål: Den studerende kan…..** | **Hvordan afspejler videns- og færdighedsmålene sig i pædagogernes praksis?****Hvilke læringsmuligheder tilbyder vi ift. videns- og færdighedsmålene?****Hvordan understøtter vi den studerendes læring indenfor dette?** |
| praktikstedets målgrupper samt praktikstedets pædagogiske og samfundsmæssige opgaver, | anvende viden om praktikstedets samfundsmæssigeopgaver i tilrettelæggelsen af det pædagogiske arbejde, | I vejledningen snakker vi om vores betydning for børnenes omsorg og udvikling. Vi inddrager i relevant omfang servicelovens paragraffer.Vi reflekter over hvilke sociale faktorer vi tager hensyn til når vi tilrettelægger det pædagogiske arbejde. |
| målsætning, tilrettelæggelse og organisering af pædagogisk praksis, herunder om pædagogiske metoders effekter, | målsætte, tilrettelægge, gennemføre og evaluere pædagogisk praksis med inddragelse af viden om effekten af forskellige pædagogiske metoder, | Den studerende får mulighed for at planlægge, gennemføre og evaluere egne pædagogiske forløb i tæt samarbejde med praktikvejlederen. Vi planlægger på skift en måneds aktiviteter og snakker om, hvilke mål vi gerne vil opnå med vores aktiviteter.  |
| evaluerings-, undersøgelses- og dokumentationsformer,  | dokumentere og evaluere egen deltagelse i pædagogisk praksis, herunder reflektere over kvaliteten i egne læreprocesser,  | Vi dokumenter dagligt med pædagogiske refleksioner, og evaluere i fællesskab vores pædagogiske praksis på stue eller personalemøderVi arbejder jævnligt med at evaluere og opdatere vores læreplan.  |
| såvel den sundhedsmæssige som den dannelsesmæssigebetydning af sunde madvaner, måltidskultur, hygiejne og indeklima. | anvende viden om sundhed og sundhedsfremme i tilrettelæggelsen af det pædagogiske arbejde. | Vi arbejder meget bevidst med personalets egen og børnenes viden om hygiejne. Vi arbejder med bevægelse og betydningen af korrekt ernæring |
| **Anbefalet litteratur: Artikler af Berit Bae om anerkendende pædagogik,** [**www.groennespirer.dk**](http://www.groennespirer.dk/)**,** [**www.friformobberi.dk**](http://www.friformobberi.dk/) |
| **Særlige informationer om 1. praktikperiode** |
| **Arbejdsplan for studerende:**Hvilke tidsrum skal den studerende forvente at arbejde indenfor. Kan den studerende forvente at arbejde alene? |
| Den studerende kan forvente at arbejde mellem 6.15 og 17.15. efter en fast arbejdsplan, fredage ruller. Den studerende kan forvente både at få åbne og lukkevagter. Studerende i 1. praktik skal ikke arbejde alene.  |
| **Den studerendes placering på praktikstedet**Tilknytning til gruppe/stue/afdeling. |
| Den studerende bliver tilknyttet en fast børnegruppe. **P**raktikken foregår som udgangspunkt i børnehave afdelingen, på Stjernestuen (3-4 år), med Nicolai som praktikvejleder. |
| **Organisering af praktikvejledning**Hvordan er praktikvejledningen organiseret og tilrettelagt?Hvordan inddrages den studerendes portfolio? |
| Der planlægges vejledning 1. gang ugentligt ca en time. Hvis ikke det er muligt at holde vejledning, får den studerende mulighed til selvstudie og forberedelse til vejledning, læringsmål, portfolio eller pædagogiske aktiviteter. |